
Ministru kabineta noteikumi Nr. 287
Rīgā 2026. gada 26. maijā (prot. Nr. 29 14. §)
Grozījumi Ministru kabineta 2023. gada 5. decembra noteikumos Nr. 724 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma "Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 5. decembra noteikumos Nr. 724 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma "Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros" īstenošanas noteikumi" (Latvijas Vēstnesis, 2023, 237. nr.; 2024, 128. nr.; 2025, 74., 209. nr.) šādus grozījumus:
· 1. Izteikt 6.3.2. apakšpunktu šādā redakcijā:
· "6.3.2. vasaras skolu organizēšanu, īstenojot šo noteikumu 27.1.1. apakšpunktā minētos izpratnes un prakses veidošanas pasākumus bāriņtiesas amatpersonām, bāriņtiesas darbiniekiem un pašvaldību sociālo dienestu sociālajiem darbiniekiem, kuri strādā ar ģimenēm un bērniem."
· 2. Izteikt 16.2. apakšpunktu šādā redakcijā:
· "16.2. speciālistu, kuru profesionālā darbība saistīta ar bērnu tiesību un tiesisko interešu aizsardzības nodrošināšanu, bērnu likumisko pārstāvju, audžuģimeņu un sabiedrības izpratnes un informētības paaugstināšanas pasākumi bērnu tiesību aizsardzības jautājumos;".
· 3. Izteikt 27. punktu šādā redakcijā:
· "27. Šo noteikumu 16.2. apakšpunktā minētās atbalstāmās darbības īstenošanā:
· 27.1. finansējuma saņēmēja izvēlēts pakalpojuma sniedzējs izstrādā komunikācijas stratēģiju bērnu tiesību aizsardzības jomā strādājošo, bērnu likumisko pārstāvju, audžuģimeņu un sabiedrības vienotas izpratnes veidošanai un informētības paaugstināšanai bērnu tiesību jautājumos, kas ietver:
· 27.1.1. izpratnes un prakses veidošanas pasākumus speciālistiem;
· 27.1.2. informēšanas un izpratnes veidošanas pasākumus bērnu likumisko pārstāvju un audžuģimeņu līdzdalības un atbildības veicināšanai bērnu tiesību aizsardzības jautājumos;
· 27.1.3. informēšanas un izpratnes veidošanas pasākumus sabiedrībai par bērnu tiesību aizsardzības jomu atbildīgo institūciju darbību;
· 27.2. finansējuma saņēmējs un finansējuma saņēmēja izvēlēts pakalpojuma sniedzējs īsteno šo noteikumu 27.1. apakšpunktā minēto komunikācijas stratēģiju."

